Goldberger voitti mäkihypyn maailmancupin kolme kertaa, kausina 1992–1993, 1994–1995 ja 1995–1996. Keski-Euroopan mäkiviikon hän voitti 1992–1993. Seuraavana talvena 1994–1995 hän voitti jälleen mäkiviikon, kun Kazuyoshi Funaki jäi yhteispisteissä 23,4 pisteen erolla toiseksi. Lillehammerin olympialaisissa vuonna 1994 hän voitti kaksi pronssimitalia. Lentomäen maailmanmestaruuskilpailuissa hän voitti mestaruuden vuonna 1996 sekä pronssia henkilökohtaisessa kilpailussa vuonna 1992 ja joukkuekilpailussa vuonna 2004. Hiihdon MM-kilpailuista Goldbergerin mitalisaldo on yksi kulta, kaksi hopeaa ja neljä pronssia.